Vyhodnotenie pripomienkového konania
k návrhu zákona o dočasnej pracovnej neschopnosti

Rezort	Pripomienka	Typ	Vyh.	Spôsob vyhodnotenia	Pozn.	
Všeobecne						
Ministerstvo vnútra SR	- odporúčame v § 1 alebo § 11 zvýrazniť, že aj pri dočasnej pracovnej neschopnosti ide o zdravotnú starostlivosť podľa § 2 zákona         č. 576/2004 Z. z. (vymedzenie základných pojmov),
	O	N	-	neakceptuje sa; je potrebné upraviť v zdravotníckych predpisoch,
		
	- je potrebné novelizovať § 38 zákona č. 577/2004 Z. z. (t.j. doplniť návrh zákona o čl. II),
	O	N	-	neakceptuje sa; pripomienka neobsahuje konkrétny návrh na zmenu ustanovení zákona,
		
	- návrh zákona rozlišuje dva režimy, a to „dočasnú pracovnú neschopnosť“ a  „dočasnú nemožnosť výkonu konkrétnej činnosti“. Tieto dva režimy sa v niektorých prípadoch prelínajú. V § 2 ods.2 sa uvádza obdobie, ktoré sa považuje za dočasnú pracovnú neschopnosť. Dôvody uvedené v tomto ustanovení možno v skutočnosti považovať za dôvody „dočasnej nemožnosti výkonu konkrétnej činnosti“. Odporúčame preto zvážiť zakotvenie vyššie uvedených režimov v návrhu zákona. Podľa nášho názoru by postačilo v úvodnom ustanovení definovať „dočasnú pracovnú neschopnosť“,
	O	N	-	neakceptuje sa; pri dočasnej pracovnej neschopnosti ide o nespôsobilosť fyzickej osoby, spočívajúcu v jej vlastnej osobe, kým pri  dočasnej nemožnosti výkonu konkrétnej činnosti ide o nespôsobilosť fyzickej osoby z dôvodu potreby ošetrovania, starostlivosti alebo opatery inej fyzickej osoby,
		
KOZ SR	- z všeobecného hľadiska by bolo potrebné, aby navrhnutý Zákon o dočasnej pracovnej neschopnosti bol doplnený ešte o rozhodovaciu činnosť v časti, ktorá upravuje posudzovanie a potvrdzovanie dočasnej pracovnej neschopnosti a dočasnej nemožnosti výkonu konkrétnej činnosti,
	O	N	-	neakceptuje sa; upravené v § 11,
		
Ministerstvo zdravotníctva SR	-	zakotviť možnosť kontroly osoby, ktorá je uznaná za dočasne pracovne neschopnú zamestnávateľom a príslušnou zdravotnou poisťovňou,
	Z	N	- neakceptuje sa; zamestnávateľ má možnosť vykonať kontrolu na účely náhrady príjmu pri dočasnej pracovnej neschopnosti zamestnanca podľa osobitného predpisu (zákon č. 462/2003 Z. z.) a na účely nemocenského podľa zákona o sociálnom poistní (č. 461/2003 Z. z.) môže  o kontrolu dodržiavania liečebného režimu požiadať Sociálnu poisťovňu.
   Kontrolu dodržiavania liečebného režimu môže Sociálna poisťovňa vykonať na podnet posudkového lekára, ošetrujúceho lekára, zamestnávateľa alebo inej fyzickej alebo právnickej osoby; na rozporovom konaní bol rozpor odstránený,
		
	-	doplniť kompetencie na vykonávanie kontrol dodržiavania liečebného režimu, životosprávy a  zdržiavanie sa osoby na mieste určenom počas jej dočasnej pracovnej neschopnosti,
	Z	N	-	neakceptuje sa; upravené osobitnými predpismi; na rozporovom konaní bol rozpor odstránený,
		
	-	doplniť sankčné opatrenia za porušenie povinností,
	Z	N	- neakceptuje sa;  na rozporovom konaní bol rozpor odstránený,  		
	-	zosúladiť  návrh zákona so  zákonmi platnými v rezorte zdravotníctva (zákon č. 576/2004 Z. z. a č. 578/2004 Z. z.),
	Z	N	- neakceptuje sa; pripomienka je všeobecného charakteru, je nekonkrétna a neodôvodnená; na rozporovom konaní bol rozpor odstránený,		
K jednotlivým ustanoveniam						
K § 1						
Ministerstvo dopravy, pôšt a telekomunikácií SR	- odporúčame za slová „z dôvodu“ vložiť slová „choroby a úrazu,“
	O	N	- neakceptuje sa; § 1 je formulačne upravený,		
Ministerstvo zdravotníctva SR	- text ustanovenia § 1 navrhujeme upraviť takto:

 „§ 1
      
       Tento zákon upravuje
a)	dočasnú pracovnú neschopnosť,
b)	posudzovanie a potvrdzovanie dočasnej pracovnej neschopnosti,
c)	dočasnú nemožnosť výkonu konkrétnej činnosti z dôvodu potreby ošetrovania fyzickej osoby (ďalej len „osoba“) alebo starostlivosti o dieťa do desiatich rokov jeho veku podľa osobitného predpisu,1)
d)	dočasnú nemožnosť výkonu konkrétnej činnosti z dôvodu tehotenstva a materstva.“.

	O	N	- neakceptuje sa; pripomienka je iba formulačná a vo vzťahu k písm. c) nesprávna,		
K § 2						
Ministerstvo zdravotníctva SR	- ods. 2 písm. a) - text žiadame upraviť takto:
„a) osoba má nefunkčnú zdravotnícku pomôcku nevyhnutnú na vykonávanie konkrétnej pracovnej činnosti, ktorej nefunkčnosť  posúdil  lekár so špecializáciou v príslušnom špecializovanom odbore a následne dočasnú pracovnú neschopnosť potvrdil lekár so špecializáciou v špecializačnom  odbore všeobecné lekárstvo,“
	Z	A	- akceptuje sa,		
	- ods. 2 písm. c) navrhuje slová „plne uhrádzaná z verejného zdravotného poistenia“ nahradiť slovami „plne alebo čiastočne uhrádzaná z verejného zdravotného poistenia“,
	O	N	-	neakceptuje sa; zámerom predkladateľa je, aby sa ako dočasná pracovná neschopnosť posudzovala iba kúpeľná starostlivosť plne uhrádzaná z verejného zdravotného poistenia,
		
KOZ SR	- ods. 2 - žiada doplniť ustanovenie § 33 zákona   č. 461/2003 Z. z. o sociálnom poistení v znení neskorších predpisov o rovnaké obdobia, aby aj počas týchto období dočasnej práceneschopnosti mal poistenec nárok na nemocenskú dávku,
	Z	A	- akceptuje sa;		
Sociálna poisťovňa	-	v súvislosti s definíciou pojmu „dočasná pracovná neschopnosť“ ako zdravotná nespôsobilosť fyzickej osoby na výkon konkrétnej činnosti upozorňujeme, že fyzická osoba dobrovoľne poistená podľa zákona o sociálnom poistení v znení neskorších predpisov nevykonáva žiadnu konkrétnu činnosť, z čoho vyplýva, že pri navrhovanom znení by nemohla byť uznaná za dočasne práceneschopnú,
	O	N	-	neakceptuje sa; ide o zosúladenie so zákonom č. 576/2004 Z. z.,
		
	-	podľa ods. 2 predmetného ustanovenia návrhu zákona obdobím dočasnej pracovnej neschopnosti je nielen obdobie zdravotnej nespôsobilosti fyzickej osoby na výkon konkrétnej činnosti z dôvodu choroby alebo úrazu, ale aj iné obdobia. Z dikcie  § 33 ods. 1 zákona o sociálnom poistení vyplýva, že zamestnanec a povinne nemocensky poistená samostatne zárobkovo činná osoba majú nárok na nemocenské, len ak boli uznaní za dočasne práceneschopných pre chorobu alebo úraz alebo im bolo nariadené karanténne opatrenie. Bez novelizácie § 33 ods. 1 zákona o sociálnom poistení zamestnanec a povinne nemocensky poistená samostatne zárobkovo činná osoba  v obdobiach uvedených v § 2 ods. 2 návrhu zákona, s výnimkou písmena e),  by  nemali nárok na nemocenské napriek tomu,  že by boli uznaní za dočasne práceneschopných.
Ak je zámerom predkladateľa, aby v obdobiach uvedených v § 2 ods. 2 návrhu,  s výnimkou písm. e) a f), nemal zamestnancovi a povinne nemocensky poistenej samostatne zárobkovo činnej osobe vzniknúť nárok na nemocenské, je potrebné, aby uvedená skutočnosť bola explicitne premietnutá aj do zákona o sociálnom poistení, 
	O	A	- akceptuje sa;		
	-	písm. b) slová „vo veku do skončenia povinnej školskej dochádzky“ odporúčame nahradiť slovami „do desiatich rokov veku“, obdobne ako pri ošetrovnom v § 39 ods. 1 písm. b) zákona o sociálnom poistení,
	O	N	-	neakceptuje sa; pri prijatí dieťaťa do ústavnej starostlivosti  ide o ťažšie zdravotné stavy detí ako pri potrebe ošetrovania dieťaťa v domácnosti a preto je zámerom predkladateľa posudzovať obdobne ako dočasnú pracovnú neschopnosť aj obdobie sprevádzania dieťaťa vo veku do skončenia povinnej školskej dochádzky, teda približne do 16 rokov veku dieťaťa do ústavnej starostlivosti,
		
	-	písm. c) navrhujeme slová „je zdravotná starostlivosť plne hradená“ nahradiť slovami  „sú zdravotná starostlivosť a služby plne hradené“ alebo za slovami „pri indikáciách“ doplniť slová „A a B“, z dôvodu jednoznačnosti právnej úpravy,
	O	N	- neakceptuje sa; zámerom predkladateľa je, aby sa ako dočasná pracovná neschopnosť posudzovala iba kúpeľná starostlivosť plne uhrádzaná z verejného zdravotného poistenia, okrem toho navrhované znenie nie je v súlade so zdravotníckymi predpismi,		
	-	písm. f) odporúčame na konci bodku nahradiť čiarkou a doplniť slová „s výnimkou, ak zdravotný stav poistenkyne vyžaduje dlhšie trvanie dočasnej pracovnej neschopnosti.“ V praxi totiž môžu nastať prípady, kedy je dlhšie trvanie dočasnej pracovnej neschopnosti odôvodnené z dôvodu nepriaznivého zdravotného stavu poistenkyne,
	O	N	-  neakceptuje sa; navrhovaný text je nadbytočný, ak je tehotná poistenkyňa práceneschopná v období pred začiatkom šiesteho týždňa pred očakávaným dňom pôrodu alebo v období po uplynutí šiestich týždňov po skutočnom dni pôrodu, ide o dočasnú pracovnú neschopnosť podľa § 2 ods. 1,		
K § 3						
Ministerstvo zdravotníctva SR	- ods. 1 - text žiadame upraviť takto:
     „(1) Dočasnú pracovnú neschopnosť osoby, ktorej sa poskytuje ambulantná zdravotná starostlivosť, posudzuje lekár so špecializáciou v špecializačnom odbore všeobecné lekárstvo, lekár so špecializáciou v špecializačnom odbore všeobecná starostlivosť o deti a dorast  a lekár so špecializáciou v špecializačnom odbore gynekológia a pôrodníctvo.“
	Z	A	- akceptuje sa;		
	- ods. 3 vypustiť slovo „fyzickej“,  slová „lekár zariadenia“ nahradiť slovami „lekár zdravotníckeho zariadenia ústavnej zdravotnej starostlivosti poverený štatutárnym zástupcom poskytovateľa zdravotnej starostlivosti“,
	O	A	- akceptuje sa;		
KOZ SR	- žiada upresniť, či medzi vymenovanými lekármi sú zahrnutí aj praktickí  lekári, teda obvodný a závodný, resp. podnikový lekár. Rovnako je potrebné upresniť tento výpočet kompetentný lekárov aj v ostatných relevantných ustanovenia tohto návrhu zákona,
	O	N	- neakceptuje sa; z dôvodu vecnej nesprávnosti,		
	- ods. 1 - zásadne žiada doplnenie aj stomatologických lekárov,	Z	N	-	neakceptuje sa; vzhľadom na to, že kompletná zdravotná dokumentácia sa nachádza u lekára „prvého kontaktu“, je zámerom predkladateľa, aby aj v prípade stomatologických  ochorení dočasnú pracovnú neschopnosť potvrdzoval lekár so špecializáciou „všeobecné lekárstvo“ alebo „pediatria“; na rozporovom konaní bol rozpor odstránený,
		
Sociálna poisťovňa	-	v ods. 3 navrhujeme doplniť novú vetu v znení: „Dočasná pracovná neschopnosť po ukončení ústavnej starostlivosti trvá najviac tri dni; ďalšie trvanie dočasnej pracovnej neschopnosti posudzuje lekár uvedený v ods. 1“, obdobne ako bola úprava podľa § 30 ods. 1 Liečebného poriadku,
	O	N	-	neakceptuje sa; podľa § 9 ods. 8 písm. b) zákona č. 576/2004 Z. z. pri prepustení osoby z ústavnej starostlivosti ošetrujúci lekár poskytne fyzickej osobe potrebné lieky na tri dni nasledujúce po prepustení z ústavnej starostlivosti s tým, že táto je povinná sa hlásiť u svojho príslušného všeobecného lekára, nesplnenie tejto povinnosti však nie je dôvodom na ukončenie dočasnej pracovnej neschopnosti ale je možno to považovať za porušenie liečebného režimu,
		
Ministerstvo životného prostredia SR	-	ods. 1 – odporúča na konci pripojiť slová „a zubný lekár so špecializáciou stomatológia v specializovaném odbore stomatológia“,	O	N	-	neakceptuje sa; vzhľadom na to, že kompletná zdravotná dokumentácia sa nachádza u lekára „prvého kontaktu“, je zámerom predkladateľa, aby aj v prípade stomatologických  ochorení dočasnú pracovnú neschopnosť potvrdzoval lekár so špecializáciou „všeobecné lekárstvo“ alebo „pediatria“,
		
K § 4						
Ministerstvo zdravotníctva SR	- ods. 1 písm. b) slovo „ortopedickej“ nahradiť slovom „zdravotníckej“,
	O	A	- akceptuje sa;		
Sociálna poisťovňa	- v ods. 1 písm. a) na konci odporúčame čiarku nahradiť bodkočiarkou a vložiť slová „ak má zamestnanec zmenu alebo jej časť už odpracovanú, začína sa nasledujúcim kalendárnym dňom,“	O	N	- neakceptuje sa; z dôvodu úpravy v § 6,		
	- v ods. 2 písm. b) navrhujeme vypustiť slová „ktorá nie je členským štátom Európskej únie“,	O	N	-	neakceptuje sa; dočasnú pracovnú neschopnosť fyzickej osoby v členských štátoch EÚ potvrdzuje lekár príslušného členského štátu podľa svojej vnútroštátnej legislatívy a poistenec si nárok na dávku uplatňuje na príslušnom E -  formuláre Európskej únie a nie je potrebné, aby takúto dočasnú pracovnú neschopnosť potvrdzoval aj lekár na území SR,
		
Ministerstvo životného prostredia SR	- ods. 1 písm. a) odporúča na konci čiarku nahradiť bodkočiarkou a zároveň pripojiť tieto slová „ak má zamestnanec pracovnú zmenu už odpracovanú, začína sa dňom nasledujúcim po tomto dni,“,	O	N	-	neakceptuje sa; zákon o dočasnej pracovnej neschopnosti je určený na širokospektrálne použitie. Ak sa jeho aplikácia použije na účely poskytovania dávok nemocenského poistenia, je v kompetencii lekára vystaviť doklad o trvaní dočasnej pracovnej neschopnosti až od nasledujúceho dňa,

		
Ministerstvo výstavby a regionálneho rozvoja SR	- ustanoviť, aby lekári mali možnosť dočasnú pracovnú neschopnosť vystaviť aj neskôr – nasledovným dňom – v prípadoch, keď fyzická osoba už v konkrétnom dni odpracovala svoj pracovný čas,	O	N	-	neakceptuje sa; zákon o dočasnej pracovnej neschopnosti je určený na širokospektrálne použitie. Ak sa jeho aplikácia použije na účely poskytovania dávok nemocenského poistenia, je v kompetencii lekára vystaviť doklad o trvaní dočasnej pracovnej neschopnosti až od nasledujúceho dňa,
		
K § 3 až 6						
Ministerstvo vnútra SR	- odporúčame explicitne doplniť posudzovanie, začiatok a koniec dočasnej pracovnej neschopnosti fyzickej osoby, ktorej sa poskytuje kúpeľná starostlivosť podľa § 2 ods.2 písm. c) a d),	O	N	-	neakceptuje sa; upravené v § 4 ods. 1 písm. c) a v  § 5,
		
K § 5						
Ministerstvo výstavby a regionálneho rozvoja SR	-	umožniť, aby fyzická osoba mala možnosť požiadať o ukončenie dočasnej pracovnej neschopnosti „na vlastnú žiadosť“,
	O	N	-	neakceptuje sa; posúdenie zdravotného stavu patrí do kompetencie lekára,
		
Ministerstvo dopravy, pôšt a telekomunikácií SR	- písm. d) odporúčame slová „dvoch rokov“ nahradiť slovami „52 týždňov“,
	O	N	-	neakceptuje sa; zákon o dočasnej pracovnej neschopnosti je určený na širokospektrálne použitie, nielen na účely zákona o sociálnom poistení. Vzhľadom na to, že silové rezorty majú ustanovené, že po uplynutí jednoročnej podpornej doby sa môže dobrovoľne predĺžiť poskytovanie nemocenského o ďalší rok  je potrebné pri určení dĺžky trvania dočasnej pracovnej neschopnosti zohľadniť aj túto skutočnosť,
		
Ministerstvo zdravotníctva SR	- v texte paragrafu navrhuje doplniť aj mechanizmus posudzovanie zdravotného stavu osoby posudkovým lekárom pri trvaní dočasnej pracovnej neschopnosti viac ako 6 mesiacov a opakované prehodnocovanie posudkovým lekárom po uplynutí každých ďalších 6 mesiacov. Doplnenie zabráni zneužívaniu dlhodobej dočasnej pracovnej neschopnosti,
	O	N	-	neakceptuje sa; návrh je nad rámec návrhu zákona, ktorým sa rieši iba problematika dočasnej pracovnej neschopnosti,
		
KOZ SR	- písm. d) - zásadne nesúhlasí s tým, aby trvala dočasná práceneschopnosť dlhšie ako je zákonom stanovený nárok na nemocenskú dávku,
	Z	A	-	akceptuje sa;  
		
Národná banka Slovenska	- navrhované znenie § 5 písm. d) odporúčame zosúladiť s ustanovením § 34 ods. 1 zákona č. 461/2003 Z. z. o sociálnom poistení v znení neskorších predpisov (ďalej len „zákon“),
	O	N	-	neakceptuje sa; zákon o dočasnej pracovnej neschopnosti je určený na širokospektrálne použitie. Vzhľadom na to, že silové rezorty majú ustanovené, že po uplynutí jednoročnej podpornej doby sa môže dobrovoľne predĺžiť poskytovanie nemocenského o ďalší rok  je potrebné pri určení dĺžky trvania dočasnej pracovnej neschopnosti zohľadniť aj túto skutočnosť,
		
Sociálna poisťovňa	-	navrhujeme právnu úpravu dôvodov ukončovania dočasnej pracovnej neschopnosti rozšíriť nasledovne: 
„e) odchodom dočasne práceneschopnej fyzickej osoby do zahraničia bez súhlasu lekára, ktorý uznal dočasnú pracovnú neschopnosť,
 f)  dňom zistenia, že zdravotný stav posudzovanej dočasne práceneschopnej fyzickej osoby nevyžaduje ďalšie trvanie dočasnej pracovnej neschopnosti posudkovým lekárom sociálneho poistenia pri kontrole posudzovania spôsobilosti na prácu.“.
	O	N	-	neakceptuje sa; odchod dočasne práceneschopnej fyzickej osoby do zahraničia bez súhlasu lekára je potrebné považovať za porušenie liečebného režimu, zákon o dočasnej pracovnej neschopnosti je určený na širokospektrálne použitie a kompetencie posudkových lekárov sociálneho poistenia sú upravené v osobitnom predpise,   
		
K § 6						
Ministerstvo zdravotníctva SR	- dávame na uváženie uvedený paragraf doplniť novým odsekom, ktorý by riešil ako sa posúdi dočasná pracovná neschopnosť,  ak osoba odpracovala časť pracovného dňa a opäť jej bola posúdená a potvrdená dočasná pracovná neschopnosť s rovnakou diagnózou. Bude sa posudzovať ako nová.
	O	N	- neakceptuje sa; z dôvodu úpravy v § 6,		
KOZ SR	- zásadne nesúhlasí, aby sa bezprostredne nadväzujúca dočasná pracovná neschopnosť posudzovala ako ďalšie trvanie predchádzajúcej PN, pokiaľ to nie je PN spôsobená z toho istého zdravotného dôvodu, 	Z	N	-	neakceptuje sa; z hľadiska trvania dočasnej pracovnej neschopnosti nie je rozhodujúce, či fyzická osoba  je dočasne práceneschopná na jednu diagnózu, viac diagnóz alebo sa jej počas dočasnej pracovnej neschopnosti viaceré diagnózy striedali alebo pridružili; na rozporovom konaní bol rozpor odstránený,
		
K § 7						
Ministerstvo zdravotníctva SR	- ods. 2 znie takto:
          „(2) Dočasnú nemožnosť výkonu konkrétnej činnosti osoby z dôvodu tehotenstva  a   materstva posudzuje lekár so špecializáciou v špecializačnom odbore gynekológia a pôrodníctvo a lekár podľa § 3 ods. 3.“.
	O	A	- akceptuje sa;		
K § 8 						
Ministerstvo výstavby a regionálneho rozvoja SR	- ods. 2 zosúladiť so Zákonníkom práce (§ 166-7), aby bolo jasné, či uvedená „dočasná nemožnosť výkonu konkrétnej činnosti“ je súčasťou materskej dovolenky v trvaní 28 týždňov alebo je to nový inštitút nad rámec materskej dovolenky,
	O	N	-	neakceptuje sa; Zákonník práce upravuje ospravedlnenie neprítomnosti v práci z dôvodov tehotenstva a materstva na pracovnoprávne účely, predmetné ustanovenie návrhu zákona upravuje odkedy je lekár oprávnený dočasnú nemožnosť výkonu konkrétnej činnosti z dôvodu tehotenstva a materstva potvrdiť,

K § 10	
					
Ministerstvo obrany SR	- ods. 5 - navrhujeme, aby v poznámke pod čiarou k odkazu 8 bol vypustený zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov a do ustanovenia § 10 ods. 5                           za slová „osobitného predpisu“ boli vložené slová  „a  príslušným ústredným orgánom štátnej správy za zložky, na ktoré sa vzťahuje osobitný predpis x)“, pričom až v tejto poznámke pod čiarou k novozavedenému  odkazu by bol uvedený zákon  č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov,
                                                                                                   	O	A	- akceptuje sa;
		
Ministerstvo zdravotníctva SR	- ods. 1 druhá veta znie takto: „Obdobie dočasnej pracovnej neschopnosti podľa § 2 ods. 3 [pôvodné písm. f)]  p o t v r d z u j e  lekár so špecializáciou v špecializačnom odbore všeobecné lekárstvo.“,
	O	A	- akceptuje sa;
		
	- ods. 5 žiadame doplniť popis časti tlačív a postup pri nakladaní s ich jednotlivými časťami,
	O	N	-	neakceptuje sa; na účely sociálneho poistenia sa používajú tlačivá určené Sociálnou poisťovňou a ostatné zodpovedné subjekty si môžu so Sociálnou poisťovňou dohodnúť používanie  jej tlačív alebo si upraviť náležitosti tlačiva pre vlastné potreby,
		
Sociálna poisťovňa	-	navrhujeme doplniť odsek nasledovného znenia: „V prípade, ak fyzická osoba vykonáva viac konkrétnych činností, príslušný lekár podľa § 3 a 7 potvrdzuje dočasnú pracovnú neschopnosť alebo dočasnú nemožnosť výkonu konkrétnej činnosti z každej konkrétnej činnosti osobitne.“
	O	A	- akceptuje sa;
		
	- právnu úpravu posudzovania a potvrdzovania dočasnej pracovnej neschopnosti a dočasnej nemožnosti výkonu konkrétnej činnosti z dôvodu potreby ošetrovania fyzickej osoby alebo starostlivosti o dieťa do desiatich rokov jeho veku, tehotenstva a materstva vymedzenú v § 11 odkazom na § 17 zákona č. 576/2004 Z. z. nepovažujeme za dostatočnú, a preto  odporúčame v návrhu dopracovať rozhodovaciu činnosť, nakoľko v praxi môže dôjsť k situáciám, kedy sa nebude môcť poistenec právnymi prostriedkami brániť voči postupu lekára pri posudzovaní a potvrdzovaní dočasnej pracovnej neschopnosti,
	O	N	-	neakceptuje sa; posudzovanie a potvrdzovanie dočasnej pracovnej neschopnosti a dočasnej nemožnosti výkonu konkrétnej činnosti spadá do výlučnej kompetencie lekára, preto je v tomto prípade potrebné postupovať podľa osobitného predpisu,  

Ministerstvo výstavby a regionálneho rozvoja SR	- uviesť, že lekári vystavujú potvrdenia o dočasnej pracovnej neschopnosti a dočasnej nemožnosti výkonu konkrétnej činnosti pre fyzickú osobu bezplatne	O	N	-	neakceptuje sa; vystavenie potvrdenia o dočasnej pracovnej neschopnosti a jednotlivých druhoch dočasnej nemožnosti výkonu konkrétnej činnosti sa posudzujú na účely sociálneho poistenia za zdravotné úkony a Sociálna poisťovňa ich podľa osobitného predpisu uhrádza priamo poskytovateľovi zdravotnej starostlivosti,

K § 11						
Ministerstvo zdravotníctva SR	- podľa § 17 cit. zákona má túto možnosť len fyzická osoba, ktorej zdravotný stav sa posudzuje, alebo ktorej sa potvrdenie vydáva. Z hľadiska zníženia rozsahu umelej práceneschopnosti by bolo vhodné rozšíriť okruh oprávnených osôb, ktoré by mohli  požiadať o vykonanie nápravy ( zamestnávateľ, príslušná zdravotná poisťovňa, Sociálna poisťovňa). 
   Odporúčame  riešiť aj vzťah na všeobecné predpisy o správnom konaní. 

	O	Č	- akceptuje sa čiastočne;
		
Ministerstvo životného prostredia SR	-žiada nahradiť § 11 týmto znením:
„§ 11
     (1) Proti rozhodnutiu o dočasnej pracovnej neschopnosti, dočasnej nemožnosti výkonu konkrétnej činnosti z dôvodu potreby ošetrovania fyzickej osoby alebo starostlivosti o dieťa do desiatich rokov jeho veku podľa osobitného predpisu,1) tehotenstva alebo materstva možno podať odvolanie do troch dní odo dňa oznámenia alebo doručenia rozhodnutia. O odvolaní rozhoduje vedúci zdravotníckeho zariadenia, ktorý na rozhodnutie v danej veci ustanoví konzílium za účasti posudkového lekára; v prípade, že rozhodnutie vydá vedúci zdravotníckeho zariadenia ako ošetrujúci lekár, o odvolaní rozhoduje Úrad pre dohľad nad zdravotnou starostlivosťou.
     (2) Na konanie o rozhodovaní podľa odseku 1 sa vzťahujú všeobecné predpisy o správnom konaní.9)“.
Poznámka pod čiarou k odkazu 9 znie:
„9) Zákon č. 71/1967 Zb. o správnom konaní (správny poriadok) v znení neskorších predpisov.“.
	O	N	-	neakceptuje sa; z dôvodu zosúladenia so zákonom č. 576/2004 Z. z.,

K § 12 a 13						
Ministerstvo zdravotníctva SR	- upraviť lehoty a dátum účinnosti,
	O	A	- akceptuje sa;
		
K dôvodovej správe						
Ústredie práce, soc. Vecí a rodiny	- k § 10 sa uvádza: „Povinnosť potvrdzovania týchto skutočností na tlačive určenom Sociálnou poisťovňou sa navrhuje výlučne na účely náhrady príjmu pri dočasnej pracovnej neschopnosti a na účely sociálneho poistenia.“; navrhujeme túto vetu z dôvodovej správy vypustiť, 

	O	A	- akceptuje sa;
		
K doložke zlučiteľnosti						
Úrad vlády SR
Sekcia
Inštitút pre aproximáciu práva	- v bode 3 navrhuje vypustiť údaje tam uvedené a nahradiť ich identifikáciou záväzkov, ktoré pre Slovenskú republiku vyplývajú z Prístupovej zmluvy, najmä z Aktu o podmienkach pristúpenia a tiež z povinností vyplývajúcich z materiálov o určení gestorstva smerníc,
	O	A	- akceptuje sa;		

Spôsob pripomienkového konania: riadny
Zoznam oslovených subjektov:  pripojený rozdeľovník
Počet oslovených subjektov: 40
Zaslali do určeného termínu: 31
Zaslali po termíne: 3
Vôbec nezaslali: 6
Počet vznesených pripomienok: 51  z toho zásadných:  11
Počet akceptovaných pripomienok:  14
Počet neakceptovaných pripomienok: 36, z toho 7 zásadných: Ministerstvo zdravotníctva SR – 3, Konfederácia odborových zväzov SR – 3, Ministerstvo životného prostredia SR - 1
Rozporové konanie:
16. júna 2005 – Ministerstvo životného prostredia SR – rozpor odstránený
                        - KOZ SR – rozpory odstránené
                        - Ministerstvo zdravotníctva SR – rozpory odstránené

Rozdeľovník

1.	Úrad vlády Slovenskej republiky
-	Pál Csáky, podpredseda vlády pre ľudské a menšinové práva a regionálny rozvoj
2.	Ministerstvo hospodárstva Slovenskej republiky
3.	Ministerstvo financií Slovenskej republiky
4.	Ministerstvo dopravy, pôšt a telekomunikácií Slovenskej republiky
5.	Ministerstvo pôdohospodárstva Slovenskej republiky
6.	Ministerstvo výstavby a regionálneho rozvoja Slovenskej republiky
7.	Ministerstvo vnútra Slovenskej republiky
8.	Ministerstvo obrany Slovenskej republiky
9.	Ministerstvo spravodlivosti Slovenskej republiky
10.	Ministerstvo zahraničných vecí Slovenskej republiky
11.	Ministerstvo životného prostredia Slovenskej republiky
12.	Ministerstvo školstva Slovenskej republiky
13.	Ministerstvo kultúry Slovenskej republiky
14.	Ministerstvo zdravotníctva Slovenskej republiky
15.	Úrad vlády Slovenskej republiky 
16.	Protimonopolný úrad Slovenskej republiky
17.	Štatistický úrad Slovenskej republiky
18.	Úrad pre štátnu službu
19.	Úrad geodézie, kartografie a katastra Slovenskej republiky
20.	Úrad jadrového dozoru Slovenskej republiky
21.	Úrad pre normalizáciu, metrológiu a skúšobníctvo Slovenskej republiky
22.	Úrad pre verejné obstarávanie
23.	Úrad priemyselného vlastníctva Slovenskej republiky
24.	Správa štátnych hmotných rezerv Slovenskej republiky
25.	Slovenská informačná služba
26.	Národný bezpečnostný úrad
27.	Úrad vlády SR – sekcia Inštitútu pre aproximáciu práva
28.	Národná banka Slovenska
29.	Najvyšší kontrolný úrad Slovenskej republiky
30.	Najvyšší súd Slovenskej republiky
31.	Generálna prokuratúra Slovenskej republiky
32.	Konfederácia odborových zväzov Slovenskej republiky
33.	Asociácia zamestnávateľských zväzov a združení Slovenskej republiky
34.	Sociálna poisťovňa
35.	Združenie miest a obcí na Slovensku
36.	Slovenská akadémia vied – Jazykovedný ústav Ľ. Štúra
37.	Rada vlády Slovenskej republiky pre problematiku občanov so zdravotným postihnutím
38. Ústredie práce, sociálnych vecí a rodiny  SR
39. Nezávislé kresťanské odbory
40. Republiková únia zamestnávateľov SR